Na osnovu članova 35. i 69. Statuta Općine Stari Grad – Prečišćen tekst („Službene novine Kantona Sarajevo“ broj: 20/13) i člana 119. Zakona o prostornom uređenju („Službene novine Kantona Sarajevo“, broj: 24/17 i 1/18), Općinski načelnik, putem Službe za urbanizam, objavljuje

**JAVNI POZIV**

**za učešće u radu Komisija za tehnički pregled građevina**

**izgrađenih na području općine Stari Grad Sarajevo**

**za 2022. i 2023. godinu**

**I**

Pozivaju se sva zainteresovana fizička lica da podnesu prijave za tehnički pregled građevina za 2022 i 2023. godinu, u skladu sa Zakonom o prostornom uređenju Kantona Sarajevo („Službene novine Kantona Sarajevo“, broj 24/7 i 1/18), sljedećih struka:

* arhitektonske
* građevinske
* elektrotehničke
* mašinske
* saobraćajne
* geodetske
* zaštite od požara i eksplozije i zaštite na radu

**II**

Tehnički pregled mogu vršiti samo diplomirani inžinjeri navedenih struka, sa pet (5) godina radnog iskustva u struci i sa položenim stručnim ispitom.

**III**

Tehnički pregled ne mogu vršiti službena lica koja su učestvovala u postupku izdavanja lokacijske informacije, odnosno donošenja urbanističke saglasnosti i odobrenja za građenje, niti lica koja su učestvovala u izradi tehničke dokumentacije, reviziji glavnog ili izvedbenog projekta, gradnji i nadzoru nad gradnjom i nadležni inspektor koji je vršio nadzor nad gradnjom objekta i drugi inspektori i lica sa posebnim ovlaštenjima, u čijem su djelokrugu poslovi upravnog nadzora.

**IV**

Uz prijavu treba priložiti:

* ovjerenu fotokopiju diplome
* ovjerenu fotokopiju uvjerenja o položenom stručnom ispitu
* ovjerenu fotokopiju potvrde o radnom iskustvu nakon sticanja diplome
* ovjerenu fotokopiju lične karte
* ovjerenu izjavu-kojom podnosilac izjavljuje da će blagovremeno pismenim putem obavijestiti Službu za urbanizam Općine Stari Grad Sarajevo o svom izuzeću u slučaju da je u srodstvu sa investitorom objekta koji je predmet tehničkog prijema, kao i u slučajevima navedenim u članu 119. Zakona o prostornom uređenju („Službene novine Kantona Srajevo“, broj: 24/17 i 1/18)
* broj transakcijskog računa

**Dokumentaciju iz prethodnog stava dužna su dostaviti i lica koja su bila uvrštena na Listu lica koja ispunjavaju uslove za vršenje poslova tehničkog pregleda građevina u općini Stari Grad Sarajevo za 2020. i 2021. godinu.**

**V**

U slučaju postupanja suprotno odredbama Zakona, rješenja o imenovanju ili ukoliko angažovano lice bude dva puta zamijenjeno narednim kandidatom sa liste, a isto ne opravda nepostupanje po rješenju, angažovano lice gubi pravo da vrši tehnički pregled građevina u tekućoj godini.

**VI**

Prijave sa dokazima o ispunjavanju uslova javnog poziva podnose se u roku od 30 dana od dana objavljivanja ovog konkursa odnosno do 08. novembra 2021. godine, neposredno na protokol Općine ili putem pošte preporučeno. Nepotpune i neblagovremene prijave neće biti uzete u razmatranje.

**VII**

Ovaj Javni konkurs je objavljen u dnevnim novinama Dnevni avaz, na web stranici Općine Stari Grad Sarajevo ([www.starigrad.ba](http://www.starigrad.ba)) i Oglasnoj tabli Općine, i ostaje otvoren 30 dana od dana objavljivanja, zaključno sa 30-im danom.

**VIII**

**Uredno kovertirane prijave se dostavljaju sa naznakom:**

**“Prijava na Javni poziv za učešće u radu Komisija za tehnički pregled građevina izgrađenih na području općine Stari Grad Sarajevo za 2022. i 2023. godinu“**

**Prijavu sa traženom dokumentacijom dostaviti preporučeno putem pošte ili neposredno na protokol Općine Stari Grad Sarajevo, na adresu:**

**OPĆINA STARI GRAD SARAJEVO**

**Služba za urbanizam**

**Ul. Zelenih beretki broj 4**

**71 000 Sarajevo**

Lista lica koja ispunjavaju uslove za vršenje tehničkog pregleda građevina primjenjivat će se od 01.01.2022. godine.

Broj: 01-04-4-2024/21 OPĆINSKI NAČELNIK

Sarajevo, 07.10.2021. godine

mr Ibrahim Hadžibajrić